Diari Oficial de la Generalitat Valenciana


Sumari del DOGV 9120, del 05-07-2021 (2021/6829)

RESOLUCIÓ de 14 de juny de 2021, de la Conselleria d'Hisenda i Model Econòmic, per la qual es generen crèdits per ingressos finalistes no previstos inicialment en concepte de transferències de l'Administració de l'Estat, en el capítol 4 del programa 615.30, Model econòmic, per import de 290.871.163 euros, per a la inclusió d'una línia de subvenció que done cobertura a les ajudes directes a autònoms i empreses per al suport a la solvència i reducció de l'endeutament del sector privat, previstes en el Reial decret llei 5/2021. Expedient 06.015/21-088.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9120

Data del DOGV
:   05-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6829


Data del document
:   14-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 de juny de 2021, de la Conselleria d'Hisenda i Model Econòmic, per la qual es generen crèdits per ingressos finalistes no previstos inicialment en concepte de transferències de l'Administració de l'Estat, en el capítol 4 del programa 615.30, Model econòmic, per import de 797.458.057 euros, per a la inclusió d'una línia de subvenció que done cobertura a les ajudes directes a autònoms i empreses per al suport a la solvència i reducció de l'endeutament del sector privat, previstes en el Reial decret llei 5/2021. Expedient 06.015/21-088. [2021/6829]  
  
El Reial decret llei 5/2021, de mesures extraordinàries de suport a la solvència empresarial en resposta a la pandèmia de la Covid-19, crea una línia d'ajudes directes a autònoms (empresaris i professionals) i empreses l'activitat de les quals s'ha vist afectada més negativament per la pandèmia, per al suport a la solvència i reducció de l'endeutament del sector privat, estableix que seran les comunitats autònomes les que realitzaran les corresponents convocatòries per a la concessió d'ajudes directes als destinataris situats en els seus territoris i que seran aquestes les que s'encarregaran de la tramitació, gestió i resolució de les sol·licituds, de l'abonament de les ajudes.  
El mencionat RDL 5/2021 ha sigut desplegat per l'Ordre HAC/283/2021, en la qual s'estableixen els criteris de distribució dels fons previstos per a aquestes ajudes entre les comunitats autònomes, sent l'import assignat a la Comunitat Valenciana de 068.331.721 euros, i l'Ordre HAC/348/2021, en la qual es concreten els criteris per a l'assignació d'aquestes ajudes.  
Les ajudes tenen caràcter finalista i hauran d'aplicar-se a la satisfacció del deute i pagaments a proveïdors i altres creditors, financers i no financers, així com els costos fixos incorreguts, sempre que aquests s'hagen reportat entre l'1 de març de 2020 i el 31 de maig de 2021 i procedisquen de contractes anteriors a l'entrada en vigor del Reial decret llei i amb els límits establits en l'article 3.2 d'aquest.  
  
En l'àmbit de la Comunitat Valenciana, pel Decret llei 7/2021 de 7 de maig del Consell, de mesures extraordinàries de suport a la solvència empresarial en resposta a la pandèmia de la Covid-19, es van aprovar les mesures de gestió administrativa i pressupostària que han d'incloure's en les bases reguladores i en les convocatòries de les ajudes en el qual s'estableix que la competència per a la instrucció i resolució de les mateixes correspon a la conselleria amb competències en matèria d'hisenda, i que aquestes s'imputaran a la línia que s'habilite en el capítol 4 del programa 615.30, Model econòmic.  
Una vegada aprovades les bases reguladores de les ajudes pel Decret 61/2021, de 14 de maig, del Consell, i atesa la proposta de la sotssecretaria, és procedent generar crèdits amb càrrec a aquests ingressos en l'esmentat capítol i programa i l'habilitació de la corresponent línia de subvenció.  
A aquest efecte, i d'acord amb el que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 4/2020, de pressupostos de la Generalitat Valenciana per a 2021, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos, en l'aplicació 401.10 ,«Transferències corrents finalistes de l'Administració de l'Estat. Àrea d'Economia i Hisenda», per import de 782.889.545,00 euros.  
  
  
Segon  
S'autoritza generar crèdit en el pressupost de despeses, aplicació 39.01.79.990.86.4 per import de 954.788.985,00 euros, destinats a la inclusió, en l'annex de transferències i subvencions corrents del programa 615.30, Model econòmic, d'una nova línia de subvenció, amb les dades descriptives i per l'import que es detallen a continuació:  
  
Codi: S1024 Denominació: Ajudes extraordinàries per al suport a la solvència empresarial  
Import: 036.007.071 Beneficiaris previstos: autònoms (empresaris i professionals) i empreses amb domicili fiscal o que operen a la Comunitat Valenciana  
Regulació: Concessió directa art. 168-1-b) Descripció i finalitat  
Ajudes directes a autònoms (empresaris i professionals) i empreses per al suport a la solvència i reducció de l'endeutament del sector privat en resposta a la pandèmia derivada de la Covid-19.  
RDL 5/2021  
D 61/2021 del Consell   
Publicar dades: Si Aportació Generalitat: 0  
 Aportació externa:  
 I401.10 T. Administració de l'Estat. Finalistes. Àrea d'Economia i Hisenda: 132.577.232  
  
  
Tercer  
Com a conseqüència de l'import generat, es modifiquen les FP3 del programa 615.30, Model econòmic, per a incloure les dades relatives a l'aplicació d'ingrés 401.10, i així queden establits en els termes següents  
  
Codi ingrés Origen/destinació del finançament Cap. Línia Import  
401.10 Transferències corrents finalistes   
de l'Estat. Àrea d'Economia i Hisenda 460.534.292  
 Ajudes extraordinàries per al suport a la solvència empresarial 4 S1024 180.474.332  
  
  
València, 14 de juny de 2021.- El conseller d'Hisenda i Model Econòmic: Vicent Soler i Marco.